Sena u nofs ilu lil Jonathan Ferris dabbrulu rasu. Niftakru li Edward Scicluna, qabel lissen il-famużi kliem 'u ejja come on', kien qal lill-ġurnalisti li wieħed għandu jistaqsi jekk ir-rapporti tal- FIAU dwar il- Pilatus Bank 'kinux inkitbu biex imbagħad jixxandru baxx baxx'. Inqas minn ġimgħa wara li ntqal dan id-diskors lil Jonathan Ferris u Charles Cronin dabbrulhom rashom. Lil Charles Cronin ma smajniex aktar dwaru. Iżda f'Jonathan Ferris sabu bniedem sod daqs l-azzar li sena wara għadu qed jinsisti li ssir il-ġustizzja miegħu. W ara li Jonathan Ferris u Charles Cronin kienu tkeċċew, l -investigazzjonijiet li saru dwar is-sid tal- Pilatus Bank mill- FBI tal-Istati Uniti u dawk li saru mill- European Banking Authority dwar l-operat tal-FIAU bħala regolatur, spiċċaw biex taw raġun lill-investigaturi mkeċċija. Edward Scicluna qatt ma ammetta li ndħal direttament mal- FIAU biex jitkeċċew l-investigaturi. Madankollu ma hemm ebda dubju li d-diskors li qal fil-pubbliku fis-sens li r-rapporti kienu "nkitbu biex imbagħad jixxandru baxx baxx" servew biex qiegħdu lill- FIAU taħt pressjoni biex jeħilsu minnhom. Meta tinkiteb l-istorja dwar dawn l-aħħar tliet snin u meta l-istorja tiġġudika lil Edward Scicluna, ma jista' qatt jiġi ġustifikat il-kompromess li spiċċa għamel mal-kuxjenza tiegħu meta baqa' f'postu bl-iskuża li sħabu għamlu affarjiet ħafna agħar milli għamel hu. Edward Scicluna għamel użu mill-influwenza politika tiegħu biex jikkundizzjona l-azzjonijiet ta' regolatur indipendenti li għandu r-responsabbiltà li jħares lill-Unjoni Ewropea minn dawk il-banek li jużaw is-sistema finanzjarja bħala forċina b'riżq il-kriminalità. U kienet dik l-influwenza li serviet biex tgħattew azzjonijiet kriminali u biex iddgħajjfu l-istituzzjonijiet li għandhom ir-responsabbiltà li jgħassu kontra dawn l-azzjonijiet. 'U ejja come on,' irriżenja Edward Scicluna. Previous: In-Noddy itiha għad-diplomazija internazzjonali. Imma x'aktarx ma terġax tkun. Next: Direttur ieħor tal-Pilatus Bank imħarrek fl-Istati Uniti window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
U ejja, come on ...